Jonas Nordquist

Jonas Nordquist  (* 26. apríl 1982, Leksand, Švédsko) je bývalý švédsky hokejový útočník. Meria 189 cm a váži 95 kg (2009).

 Klubový hokej 
V sezóne 2005/06 bol hráčom klubu švédskej Elitserien Luleå HF.Počas svojho pôsobenia v Luleå Hockey vytvoril Nordquist prdouktívny útok s Mikaelom Renbergom a Vladimírom Országhom. Útok mal označenie Legion of Luleå a v Elitserien sa jej darilo naozaj dobre, no pred začiatkom play off odišiel Országh do NHL. V sezóne 2006/2007 hral Nordquist v organizácii Chicago Blackhawks, no dostal sa len na posledné tri zápasy NHL. Predtým odohral Nordquist 65 zápasov za farmársky tím Norfolk Admirals v základnej časti AHL, kde nazbieral 41 bodov.

Pred sezónou 2007/2008 prestúpil späť domov do Švédska a podpísal trojročný kontrakt s Frölundou Indians. Tu absolvoval dve sezóny než bol angažovaný v sezóne 2009/10 k ligovému rivalovi Brynäs IF. V sezóne 2011-12 sa v jeho drese stal majstrom Švédska.

 Reprezentácia 
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 16.

 Referencie 

 Externé odkazy 


Kategória:Švédski hokejisti
Kategória:Majstri sveta v ľadovom hokeji
Kategória:Hráči Brynäs IF
Kategória:Hráči Chicago Blackhawks
Kategória:Hráči Frölunda HC Göteborg
Kategória:Hráči Leksands IF
Kategória:Hráči Luleå HF
Kategória:Hráči Norfolk Admirals
Kategória:Hráči Rögle BK
Kategória:Hokejisti draftovaní klubom Chicago Blackhawks
Kategória:Účastníci MS v hokeji 2006